

VLADA REPUBLIKE HRVATSKE

Zagreb, 25.srpnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog rješenja o odobrenju sredstava na teret Proračunske zalihe  Državnog proračuna Republike Hrvatske za 2024. godinu Općini Bošnjaci za hitnu sanaciju štete na stambenim objektima nužnima za život te ostalim objektima oštećenima uslijed nevremena praćenog tučom 1. srpnja 2024. |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**KLASA:**

**URBROJ:**

**Zagreb,**

Na temelju članka 66. stavka 1. Zakona o proračunu (Narodne novine, br. 144/21) Vlada Republike Hrvatske je na sjednici održanoj \_\_\_\_\_\_\_\_\_\_\_ 2024. godine donijela

**R J E Š E N J E**

**o odobrenju sredstava na teret Proračunske zalihe**

**Državnog proračuna Republike Hrvatske za 2024. godinu**

Na teret Posebnog dijela Državnog proračuna Republike Hrvatske za 2024. godinu (Narodne novine, br. 149/23), Razdjela 025 Ministarstvo financija, Glave 02506 Ministarstvo financija - ostali izdaci države, Aktivnosti A539019 Proračunska zaliha, skupine 38 Ostali rashodi, odobrava se Općini Bošnjaci iznos od 5.000.000 eura za hitnu sanaciju štete na stambenim objektima nužnima za život te ostalim objektima oštećenima uslijed nevremena praćenog tučom 1. srpnja 2024. godine.

Odobreni iznos sredstava za hitnu sanaciju štete na stambenim objektima nužnima za život te ostalim objektima oštećenima uslijed nevremena isplatit će se Općini Bošnjaci, kao primatelju sredstava, jednokratno, a ista je dužna dodijeljena sredstva utrošiti u roku od godine dana od dana primitka sredstava sukladno kriterijima koje općina utvrdi.

Primatelj sredstava dužan je Ministarstvu financija dostaviti izvješće o zakonitom, namjenskom i svrhovitom utrošku sredstava isplaćenih iz proračunske zalihe najkasnije u roku od mjesec dana od isteka roka utroška sredstava. Neutrošena i nenamjenski utrošena sredstva proračunske zalihe korisnik sredstava dužan je vratiti na račun proračuna.

Za izvršenje ovog Rješenja zadužuje se Ministarstvo financija.

Dostaviti:

- Ministarstvo financija

- Općina Bošnjaci

**P R E D S J E D N I K**

## Andrej Plenković

**O b r a z l o ž e n j e**

Dana 1. srpnja 2024. godine područje katastarske općine Bošnjaci zahvatilo je nevrijeme praćeno tučom koje je prouzrokovalo velike materijalne štete te je župan Vukovarsko-srijemske županije donio Odluku o proglašenju prirodne nepogode tuče.

Stoga je Općina Bošnjaci uputila zahtjev za pomoć iz državnog proračuna za sanaciju štete nastale uslijed nevremena.

Sukladno članku 65. Zakona o proračunu (Narodne novine, br. 144/21) u državnom proračunu planirana su sredstva proračunske zalihe koja se koriste za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Nadalje, člankom 66. propisano je da o korištenju sredstava proračunske zalihe odlučuje Vlada Republike Hrvatske.

Slijedom navedenog, Ministarstvo financija predlaže Vladi Republike Hrvatske da Općini Bošnjaci odobri sredstva iz Proračunske zalihe za 2024. godinu u iznosu od 5.000.000 eura, za hitnu sanaciju štete na stambenim objektima nužnima za život te ostalim objektima oštećenima uslijed nevremena.